jkorsvik/nowiki_second_scrape_merged huggingface dataset:
Ole Aagesen

Ole Aagesen (født 1889, død 1971) var en norsk maler, bosatt på Hisøy i Arendal kommune. Sammen med malere som Fred Terkelsen, William Andersen, Knud Haaning, Ants Lepson og Julius Smith, blir han regnet som en av Arendalsmalerne.Aagesen var eldstemann i en fiskerfamilie på Mortensbukt på Hisøy.  Han var musikalsk og hadde et kunstnerisk talent. Tredve år gammel begynte han ved Statens kunstakademi under ledelse av Christian Krohg og Halfdan Strøm. Her ble han i to sesonger, og fikk rosende omtale av professor Christian Krohg.
På akademiet laget han kvinneakter som han måtte male klær på før han tok dem hjem til Hisøy, og mondéne damer med forføreriske blikk og bøttehatter akkurat som pariserinnene i motekatalogene. Han kom hjem igjen som nøktern Christian Krohg-påvirket naturalist. Men hele sitt liv fortsatte han som fisker.

Det var havet som var Aagesens største inspirasjonskilde. Han malte Torungene, Merdø, Hisøy og Hesnesøya. Han malte makrellfiskere og seilskuter i storm, bølger og brottsjøer og noen ganger malte han med et fotografi som utgangspunkt. Også tradisjonelle skutebilder malte han på bestilling.  Art deco-inspirerte figurbilder, hverdagsrealisme i form av fiskere og småkårsfolk var også i hans motivkrets.  Ole Aagesens strandbilde fra Paradisbukta på Hisøy viser hans utvikling fra naturalist til impresjonist. Bildet er blitt beskrevet som en liten ukjent perle i den sørlandske billedkunst.Ved hundreårsjubileet for kunstnerens fødsel i 1989, ble det i Arendal arrangert en utstilling med Ole Aagesens malerier, og Hisøy historielag utgav samtidig ut to bøker om ham.  Høsten 2014 ble mange av verkene hans utstilt  i Det Lindvedske hus under en kulturfestival i regi av  kulturuka Vi over 60 og Arendal kunstforening.


== Referanser ==
Kongleveien (Tønsberg)

Kongleveien (2-8, 3-7) er en gate på Solvang i Tønsberg. Den går fra Dr. Lorentzens vei opp til Trudvangveien. Veien er ikke asfaltert, men har grusdekke.


== Referanser ==
Fredrika (navn)

Fredrika er et svensk kvinnenavn som var mye brukt på 1800-tallet, men i dag er mindre brukt.


== Etymologi ==
Fredrika er en variant av Frederika, den feminine formen av Frederik. Dette er en lavtysk form av tyske Friedrich og Friederich, som har opprinnelse i gammelhøytyske Frithuric. Navnet er dannet av fridu, «fred», og rīhhi, «mektig, rik».


== Utbredelse ==
Fredrika er kjent brukt i Sverige fra 1680, og i Finland fra 1700-tallet. Fredrika var et svært vanlig navn i Sverige på midten av 1800-tallet. Populariteten holdt seg til ca 1910. Navnet har siden vært mindre brukt.
Fredrika har navnedag i Finland og Sverige:

Tabellen nedenfor gir en detaljert oversikt over populariteten til kvinnenavnet Fredrika og varianter av dette i noen av de landene hvor statistikk er tilgjengelig.


== Kjente personer med navnet ==
Personene i listen er ordnet kronologisk etter fødselsår.

Fredrika Bremer (1801–1865), svensk forfatter og feminist


== Referanser ==


== Eksterne lenker ==
(en) Behind the Name: Fredrika
(en) Think Baby Names: Fredrika
Ferjesambandet Hansnes–Stakkvik

Ferjesambandet Hansnes–Stakkvik krysser Langsundet i Karlsøy kommune som del av fylkesvei 7908 i Troms, mellom ferjekaiene Hansnes på Ringvassøya og Stakkvik på Reinøya. Sambandet drives av Torghatten Nord.Ferjestrekningen har en lengde på 2,1 km og en overfartstid på 20 minutter, om hverdagen blir det betjent av MF «Salangen» 14 ganger daglig. 2014 var årsdøgntrafikken 102 kjøretøyer.Det er planlagt å erstatte ferjesambandet med en tunnel som del av prosjektet Langsundforbindelsen.


== Referanser ==
Octoplasia

Octoplasia er en slekt biller som hører til gruppen oldenborrer (Melolonthinae) i den store gruppen skarabider (Scarabaeoidea).


== Utseende ==
Store (30-44 millimeter), avlange oldenborrer. Slekten omfatter de største artene i gruppen Rhizotrogini. Overflaten er litt matt skinnende og fargen brunsvart, uten skjell.


== Utbredelse ==
Gruppen er utbredt i Sørøst-Asia (Filippinene, Sumatra, Borneo og Sulawesi).


== Systematisk inndeling ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, Scarabaeidae Latreille, 1806
Underfamilien oldenborrer, Melolonthinae Samouelle, 1819
Stammen Rhizotrogini Burmeister, 1855
Slekten Octoplasia Brenske, 1892
Octoplasia basilanensis Itoh, 1996
Octoplasia gigantea Arrow, 1906
Octoplasia lineata (Sharp, 1876)
Octoplasia princeps (Sharp, 1876)
Octoplasia prolixa Arrow, 1906
Octoplasia pseudogigantea Itoh, 1996


== Kilder ==
Itoh, T. (1996) A Taxonomical Study on the Genus Octoplasia BRENSKE (Coleoptera, Melolonthidae). Japanese journal of entomology 64(4):772-778. [1]


== Eksterne lenker ==
(en) Octoplasia i Encyclopedia of Life 
(en) Octoplasia i Global Biodiversity Information Facility 
Octoplasia – detaljert informasjon på Wikispecies
Matnatprat

MatNatPrat er den uavhengige studentavisen ved Det matematisk-naturvitenskapelige fakultet, Universitetet i Bergen (forkortet matnat).Avisens mål er å gi leserne våre en god blanding av studentpolitisk, faglig og sosialt stoff, rettet i hovedsak mot studentmassen, men også til en viss grad mot næringslivet.
MatNatPrat drives på frivillig basis av omtrent 25 studenter, og har to publikasjoner hvert semester med et opplag på 1000. Avisen er tilgjengelig ved alle institutter tilhørende det matematisk-naturvitenskapelige fakultet, i tillegg til Studentsenteret. 
Avisen mottar økonomisk støtte fra fakultetet og ble startet opp som en avtaker etter Realistavisen QED, som gikk ut av trykk i 2010. Fakultetet hadde da vært uten studentavis i flere år, og etter initiativ fra en rekke engasjerte studenter ble MatNatPrat en realitet. Oppstarten fant sted i november i 2013 med Maren Skibeli i spissen som ansvarlig redaktør. Første utgave av MatNatPrat så dagens lys i mars 2014.
I januar 2015 tok Ida Jahren Herud over som ansvarlig redaktør for avisen, før Anja Lindgaard Molnes overtok som redaktør for perioden mars 2016-2017.
Avisen ledes i hovedsak av styret, som er sammensatt av ansvarlig redaktør, nestleder, journalistansvarlig, grafisk ansvarlig, økonomisk ansvarlig, annonseansvarlig og PR-ansvarlig. Styret, i tillegg til ansvarlig redaktør, velges demokratisk ved åpent valg en gang i året.
MatNatPrat holder til i første etasje i Realfagbygget i Allégaten 41 i Bergen.


== Referanser ==
James Mason (sjakkspiller)

James Mason (1849–1905) var en irsk-amerikansk sjakkspiller som var blant verdens beste i 1880-årene.


== Liv og karriere ==
I 1861 emigrerte Mason og familien til USA. For å unngå de vanlige fordommene mot irske immigranter, endret de ved ankomsten navnet til Mason. Det opprinnelige navnet er ukjent. I gutteårene var Mason skopusser og senere avisgutt i New York City, og lærte sjakk på en ungarsk kafé.J.Gordon Bennett i New York Herald ble oppmerksom på sjakktalentet og ansatte ham i avisa, der han fikk anledning til å forfølge sine ambisjoner om å bli journalist og sjakkspiller i toppklasse. I 1876 vant han Fourth American Congress i Philadelphia, New York Clipper tournament,  og vant en match mot Henry Edward Bird så klart som 13:6  (+11, -6, =4).
I 1878 slo han seg ned i England og levde overveiende av å spille sjakk, skrive sjakkbøker og bidra i British Chess Magazine. Masons sjakk-karriere i England startet lovende, men på grunn av en karakterbrist klarte ikke Mason å leve opp til forventningene. Han startet gjerne turneringene svært lovende, men drakk og kranglet seg oftest ut av toppskiktet etterhvert som turneringen skred fram.De beste turneringsresultatene til Mason var tredjeplass i Wien 1882, i Nürnberg 1883 ble han også nummer tre og i Hamburg 1885 tok han andreplassen. Under turneringen i Hastings 1895, som ofte kalles 1800-tallets sterkeste turnering, delte han 12.-plassen med to andre.I henhold til Chessmetrics' beregninger var Mason på topp i oktober 1876 med en historisk ELO-rating på 2715, og var da rangert som nummer to i verden etter Wilhelm Steinitz. Mason var nummer én i verden i elleve av månedene mellom august 1877 og juni 1878, men da med en noe lavere historisk ELO.Varianten 2. … e5xf4 3.Sb1-c3 Dd8-h4+ 4.Ke1-e2 av kongegambit kalles Masongambit.


== Bibliografi ==
Flere av Masons velskrevne sjakkbøker fikk stor betydning, de mest populære kom i flere opplag og ble oversatt til en rekke språk.
The Principles of Chess in Theory and Practice (1893)  David McKay Company
The Art of Chess (1895).  Dover Publications. ISBN 0-486-20463-4.
Chess Openings (1897)
Social Chess (1900)


== Referanser ==


== Eksterne lenker ==
(en) James Mason – chessgames.com 
(en) James Mason – 365Chess.com 
Masons historiske ELO-rating, chessmetrics.com
Artikkel om James Mason, wachusettchess.org 6. juni 1995
Jim Hayes: James Mason 1849–1905, The Irish Chess Union, oppdatert versjon 23. juli 2014.
Ferjesambandet Rotsund–Havnnes–Uløybukt

Ferjesambandet Rotsund–Havnnes–Uløybukt trafikkerer Rotsundet i Troms. Det betjener ferjekaiene Rotsund på fastlandet og Hamnnes på Uløya i Nordreisa kommune, og Uløybukta i Skjervøy, også på Uløya. Sambandet drives av Torghatten Nord.Om hverdagen blir sambandet betjent av MF «Uløytind» 11 ganger daglig.


== Referanser ==
El Lisitskij

Lazar Markovitsj Lisitskij (russisk: Ла́зарь Ма́ркович Лиси́цкий, lytt ; født 11. novemberjul./ 23. november 1890greg., død 30. desember 1941), bedre kjent som El Lisitskij (russisk: Эль Лиси́цкий, Jiddisch: על ליסיצקי), var en russisk kunstner, designer, fotograf, typograf, polemiker og arkitekt. 
Han var en betydningsfull skikkelse i den russiske avantgarden i dannelsen av suprematismen sammen med mentoren Kazimir Malevich. Han skapte mange kunstutstillinger og laget propagandamateriell for Sovjetunionen. Han ble en betydningsfull person for den russiske kunst-avantgarden ved at han var med å utvikle suprematismen samt ved å få arrangert og designet mangfoldige kunstutstillinger. Senere laget han propagandamateriell for Sovjet under andre verdenskrig. 
Han fikk innflytelse på Bauhausbevegelsen og kunstretningen konstruktivisme. Hans teorier, eksperimenter og løsninger hadde stor innflytelse på grafisk design i flere tiår.


== Referanser ==


== Eksterne lenker ==
(en) El Lissitzky – kategori av bilder, video eller lyd på Commons 
(en) El Lissitzky – galleri av bilder, video eller lyd på Commons 
(en) El Lisitskij på Internet Movie Database 
(en) El Lisitskij på Discogs 
(en) El Lisitskij på MusicBrainz
Daniil Tsyplakov

Daniil Tsyplakov (russisk: Даниил Александрович Цыплаков, født 29. juli 1992 i Komsomolsk-na-Amure i Khabarovsk kraj i Russlands fjerne østen) er en russisk friidrettsutøver som konkurrerer i høydehopp.


== Idrettskarriere ==
Tsyplakov deltok i sine første internasjonale mesterskap i 2009. Ved Ungdoms-VM i friidrett 2009 satte han ny personlig rekord med 2,17 meter, og kom på delt 3.-plass med canadiske Django Lovett. Dmitriy Kroyter vant høydekonkurransen, med 2,20 meter. Samme år deltok han ved European Youth Olympic Festival 2009, der han vant høydehopp med 2,21 meter. 
Han ble russisk juniormester i høyde i 2010. Han deltok deretter ved junior-VM i friidrett 2010 i Moncton i Canada, men ble slått ut i kvalifiseringen, med 2,05 meter. 
I 2011 deltok han ved junior-EM i friidrett 2011 i Tallinn, der han kom på 4.-plass. Ved det russiske mesterskapet for lag kom han på 7.-plass. 
Ved det russiske innendørsmesterskapet i 2012 kom han på 13.-plass med 2,15 meter, og ble slått ut i kvalifiseringen. Han deltok også ved det russiske lagmesterskapet i friidrett, der han kom på 2.-plass, og ved det russiske mesterskapet i friidrett utendørs, der han kom på 6.-plass med en høyde på 2,31. Dette var første gang han hoppet over 2,30 meter, og dette kvalifiserer til utmerkelsen «Master of sport, International Class». Han vant også den russiske cupen dette året. 
Han fikk bronse ved det russiske innendørsmesterskapet i 2013 i Moskva, med 2,30 som beste resultat. Han kom på 2.-plass i det russiske mesterskapet for lag, og vant igjen høydehopp i den russiske cupen i friidrett. I juli deltok han ved U23-EM i friidrett 2013 i Tammerfors. Her greide han 2,28 og endte på 2.-plass, bak nederlandske Douwe Amels, som også hadde 2,28 som høyeste hopp. Ved det russiske mesterskapet utendørs kom han på 3.-plass. 
I 2014 kom han på 2.-plass ved det russiske mesterskapet innendørs, og 3.-plass utendørs. Han hoppet 2,25 ved det russiske mesterskapet for lag, og kom der på 3.-plass. Han deltok både ved VM i friidrett innendørs 2014 og EM i friidrett 2014, og han kom på 5.-plass i begge disse mesterskapene. Han vant det russiske mesterskapet utendørs i juli, foran Alex Dmytryk og Dmitry Semenov. I august satte han personlig rekord med 2,33 meter. 
Ved EM i friidrett innendørs 2015 i Praha kom han på 1.-plass, foran Silvano Chesani og Antonios Mastoras som delte 2.-plassen. Han vant også høydehopp ved Lag-EM i friidrett 2015, der Russland deltok i Super League. Her hoppet han 2,33 meter, og tangerte sin personlige rekord. I juli vant han høydehopp ved Sommeruniversiaden 2015 i Gwangju i Sør-Korea, der han hoppet 2,31 på tredje forsøk. 


== Referanser ==


== Eksterne lenker ==
(en) Daniil Tsyplakov – World Athletics 
(en) Daniil Tsyplakov – Diamond League 
(en) Daniil Tsyplakov – Track and Field Statistics 
(ru) Profil hos RusAthletics
Air France Flight 4590

Air France Flight 4590 (AF4590/AFR4590) var en chartret Concorde-flyvning som ble operert av Air France mellom Charles de Gaulle internasjonale lufthavn utenfor Paris og John F. Kennedy internasjonale lufthavn i New York. Den 25. juli 2000 tok flyet, F-BTSC, fyr og styrtet halvannet minutt etter avgang inn i et hotell i Gonesse i Frankrike, seks kilometer sørvest for Charles de Gaulle internasjonale lufthavn. Alle de 100 passasjerene og mannskapet på ni om bord omkom i ulykken. På bakken ble fire mennesker drept og én kritisk skadet. 
Flyvningen var chartret av det tyske reiseselskapet Peter Deilmann Cruises i Neustadt nord for Hamburg. Passasjerene om bord på flyet var på vei til New York, hvor de skulle stige om bord på cruiseskipet MS «Deutschland» for å legge ut på en 16 dagers seilas til Manta i Ecuador, via Bahamas og Cuba. Dette var den eneste dødsulykken i løpet av Concordes 27 år lange operative historie. 
Den endelige havarirapporten konkluderte med at årsaken til den fatale brannen på Concorde var en rundt 43 cm lang metallgjenstand som hadde falt av på rullebanen av et foregående McDonnell Douglas DC-10 tilhørende Continental Airlines. Metallgjenstanden punkterte et eller flere av hjulene på Concordes venstre side ved takeoff, og et stort fragment fra de punkterte hjulene traff deretter undersiden av flyvingen i en beregnet hastighet på 140 m/s (504 km/t). Det kraftige sammenstøtet sendte ut en trykkbølge som fikk drivstofftank nr. 5 til å sprekke på det svakeste punktet, rett over de bakre landingshjulene. Drivstoff som strømmet ut fra bunnen av vingen, ble mest sannsynlig antent av en elektrisk gnist i hjulbrønnen eller ved kontakt med ødelagte elektriske kabler. 


== Omkomne ==
Alle passasjerer og hele besetningen omkom i hendelsen, samt fire på bakken. 


=== I flyet ===


=== På bakken ===
Fire ansatte ved hotellet ble drept i hendelsen.


== Referanser ==


=== BEA ===
 Accident on 25 July 2000 at La Patte d'Oie in Gonesse (95) to the Concorde registered F-BTSC operated by Air France, BEA, arkivert fra originalen on 2009-03-26, https://web.archive.org/web/20090326115526/http://www.bea-fr.org/docspa/2000/f-sc000725a/pdf/f-sc000725a.pdf  Arkivert 26. mars 2009 hos Wayback Machine.
Grange-over-Sands

Grange-over-Sands er en by og et verdslig sogn i South Lakeland-distriktet i Cumbria i Nordvest-England. Byen ligger i Morecambe Bay mot Irskesjøen. Navnet henviser til den store tidevannsforskjellen, hvor store sanddyner kommer til syne ved fjære.
Stedet ble etablert som by i 1894 og lå historisk i Lancashire. I 1974 ble Cumbria etablert i forbindelse med en reorganiseringen av den lokale administrasjonen. Byen er fortsatt en del av palatinatsgrevskapet Lancashire og en del av Hertugdømmet Lancaster. Ved folketellingen i 2001 hadde byen en befolkning på 4 042, og ved folketellingen i 2011 hadde den økt til 4 114.


== Referanser ==


== Eksterne lenker ==
(en) Grange-over-Sands – kategori av bilder, video eller lyd på Commons  Grange-over-Sands hos Wikivoyage

Grange-over-Sands, offisiell nettsted
Welcome to Grange over Sands, turistinformasjon
Grange-Over-Sands, The Cumbria Directory
Dejan Garača

Dejan Garača (født 21. juli 1991 i Örebro) er en svensk fotballspiller. Garača, som er keeper, spiller for Syrianska FC i Superettan. Garača har tidligere spilt for Malmö FF i Allsvenskan.


== Klubbkarriere ==
Garača, som er født i Örebro, startet karrieren i BK Forward, før det i november 2007 ble klart at han, sammen med Jiloan Hamad ville gå til Malmö FF. Under sitt opphold fungerte Garača som tredjekeeper for klubben, etter Johan Dahlin og Dušan Melichárek, og spilte derfor to perioder som utlånt spiller i IFK Malmö og IF Limhamn Bunkeflo, i henholdsvis 2009 og 2011. Garača har sammenlagt tre kamper for Malmö FF i Allsvenskan.Det ble 17. februar 2012 klart at Garača hadde signert en kontrakt på tre år med Syrianska FC. Garača spilte to sesonger for Syrianska FC i Allsvenskan, før de rykket ned.


== Landslagskarriere ==
Garača har spilt åtte kamper for Sveriges U17-lag, samt fire kamper for Sveriges U19-lag.


== Referanser ==


== Litteratur ==
Alsiö, Martin (2011). 100 år med Allsvensk fotboll (svensk). Idrottsförlaget. ISBN 978-91-977326-7-3. 


== Eksterne lenker ==
(en) Dejan Garača – Transfermarkt 
(en) Dejan Garača – Soccerway 
(en) Dejan Garača – FBref 
«Dejan Garaca», profil på SvFFs hjemmeside (sv)
«Dejan Garaca», profil på Syrianska FCs hjemmeside (sv)
Knud Haaning

Knud Haaning (født 1929 i Otterup i Danmark, død 1994 i Arendal) var en dansk/norsk maler og grafiker, bosatt på Nedenes i Arendal kommune.
Haaning kom til Norge som frisørlærling i 1950 og bosatte seg i Arendal, etter først å ha vært bosatt en periode i Risør og på Eydehavn. I tillegg til frisørutdannelse, hadde han utdannelse fra Fynske Kunstakademi (1948-50). Senere ble han  elev av Kåre Tveit, som også bodde i Arendal. Knud Haaning blir regnet som en av arendalsmalerne, som skildret kysten og innlandet i duse farger, tydelig påvirket av sin læremester Tveit. Motivene var ofte forenklede og abstraherte og stemningen i motivene var viktig for ham. Kunsten blir beskrevet som naturalistisk..
I årene som billedkunstner på Sørlandet, deltok Knud Haaning på en rekke separat- og kollektivutstillinger . Han deltok på Høstutstillingen (1979) og fire ganger på Sørlandsutstillingen (1978-82). Han hadde separatutstillinger i Unge Kunstneres Samfund (1976) og i en rekke lokale kunstforeninger. Høsten 2012 ble det arrangert en minneutstilling over Haanings kunst i Arendal kunstforening, i samarbeid med kulturuka Vi over 60. 12 år tidligere arrangerte Grimstad kunstforening en tilsvarende minneutstilling med flere av Knud Haanings arbeider.  Han er innkjøpt av Norsk kulturråd, Aust-Agder fylke, Vest-Agder fylke, Arendal kunstforening og Norges geografiske oppmåling.
Knud Haaning var medlem av Unge Kunstneres Samfund og Foreningen Norske Grafikere. Han var også styremedlem i Bildende sørlandskunstnere (1979-81)


== Referanser ==
Diamond Blackfans anemi

Diamond-Blackfans anemi (DBA) er en medfødt og sjelden blodsykdom som gir anemi. Denne blir ofte symtomgivende tidlig i barndommen i form av trøtthet og andre symtomer som er typiske for anemi.
Det anslås at rundt 30 personer i Norge har sykdommen.
Prads-Haute-Bléone

Prads-Haute-Bléone er en kommune i departementet Alpes-de-Haute-Provence i regionen Provence-Alpes-Côte d'Azur sørøst i Frankrike.
24. mars 2015 kolliderte Germanwings Flight 9525, en Airbus A320 på vei fra Barcelona til Düsseldorf i fjellene i kommunen, og drepte samtlige 150 om bord.


== Befolkningsutvikling ==
Antall innbyggere i kommunen Prads-Haute-Bléone

Kilde: INSEE


== Se også ==
Kommuner i departementet Alpes-de-Haute-Provence


== Referanser ==


== Eksterne lenker ==
Åmlibunad fra Aust-Agder for kvinner

Åmlibunad fra Aust-Agder for kvinner er en bunad som er konstruert basert på hvordan draktskikken var på første halvdel av 1800-tallet, og som dekker de områdene som tidligere tilhørte Åmli kirkesogn; Åmli, Gjøvdal, Tovdal og Mykland. Bunaden kalles også Aust-Agder-bunad.Bunaden er basert på hvordan klesskikken var i første halvdel av 1800-tallet, og i utformingen av den ble det hentet inspirasjon fra skriftlige kilder, fra klesplagg som hadde vært i bruk i distriktet på sent 1700-tall og blant annet en akvarell av Johannes Flintoe.


== Utforming ==
Livet på bunaden (med den lokale betegnelsen opplut) kan være i ensfarget ullstoff eller flerfarget damask, og er kantet med vevde band. Livet er kort og tydelig empireinspirert.
Stakken er i to-, tre- eller fireskafts vadmel, er sort og med en farget kant som vanligvis er rød, grønn og gul. Det følger også med en trøye i samme materiale og farger som stakken. Det finnes ni ulike forklesorter å velge mellom, både hvite linforklær med broderier og sorte forklær med rosemønstre. Skjorten som brukes til bunaden er i hvit lin med hvitsøm. På hodet brukes det skaut, enten hvitt linskaut med farget broderi eller mørke tørklær i ull, ullmusselin eller silke.
Sølvet som brukes til er basert på draktsølvmateriale fra området, og er rikt og mangfoldig.


== Referanser ==
Hjelledøla (Stryn)

Hjelledøla er ei elv i Stryn kommune. Den er en del av Strynevassdraget og dannes ved samløpet av Skjerdingsdøla og Videdøla, og renner derfra mot vest gjennom Hjelledalen til munningen i Oppstrynsvatnet ved Hjelle. Hjelledøla er 8,1 kilometer lang (28,4 km medregnet Videdøla), og har et nedbørfelt på 234,7 km². Middelvannføringen ved munningen er 15,62 m³/s.
Strynevassdraget ble vernet mot kraftutbygging i Verneplan IV for vassdrag i 1993.


== Referanser ==
Alien: Isolation

Alien: Isolation er et overlevelses- og snikespill som ble utviklet av The Creative Assembly og utgitt av Sega 7. oktober 2014. Spillet er basert på science fiction-filmserien Alien. Spillet foregår i år 2137, 15 år etter hendelsene i filmen Alien – den 8. passasjeren. Spilleren tar rollen som Amanda Ripley, som prøver å lete etter den savnede moren din, Ellen Ripley. Amanda ble overført til romstasjonen «Sevastopol» for å finne romskipet moren sist befant seg i, «Nostromo». Romstasjonen har imidlertid blitt angrepet av en utenomjordisk skapning. Skuespillerne fra den opprinnelige filmen fra 1979 gjentok stemmene sine i dette spillet. Alien: Isolation kan spilles på Linux, Microsoft Windows, OS X, PlayStation 3, PlayStation 4, Xbox 360 og Xbox One.


== Eksterne lenker ==
(en) Alien: Isolation på Steam 
(en) Alien: Isolation på GOG.com 
(en) Alien: Isolation hos MobyGames 
(en) Alien: Isolation hos MobyGames 
(en) Alien: Isolation hos MobyGames 
(en) Alien: Isolation hos MobyGames 
(en) Alien: Isolation på Metacritic 
(en) Alien: Isolation på OpenCritic 
(en) Alien: Isolation på Internet Movie Database 
(en) Alien: Isolation på Behind The Voice Actors